MURALIDHARAN
మ్యాచ్‌ ఫిక్సింగ్‌ మమ్మల్ని ఓడించలేదు
కొలంబో: 2011 వన్డే ప్రపంచ కప్‌-2011 ఫైనల్లో టీమిండియా చేతిలో శ్రీలంక ఓటమిపై ఆజట్టు మాజీ కెప్టెన్‌ అర్జున రణతుంగ చేసిన ఫిక్సింగ్‌ తరహా వ్యాఖ్యలను మాజీ స్పిన్నర్‌ ముత్తయ్య మురళీధరన్‌ కొట్టిపారేశాడు. ఆటగాళ్ల గాయాలు, మంచు, ఇతర కారణల వల్లే తాము ఓటమి పాలయ్యామన్నాడు. ముంబయి వాంఖడే మైదా నంలో జరిగిన ఈ మ్యాచ్‌లో తొలుత బ్యాటింగ్‌ చేసిన శ్రీలంక 274/6 పరుగుల లక్ష్యం నిర్ధే శించింది. ఛేదనలో గంబీర్‌, ధోని చెలరేగడంతో టీమిండియా విజయం సాధించింది. రణతుంగ వ్యాఖ్యలను మురళీధరన్‌ తప్పుపట్టాడు. టోర్నీలో భారత్‌ అత్యుత్తమ జట్టు, మాది రెండో అత్యు త్తమం, ఫైనల్‌ గెలిచే అవకాశం మాకు ఉంది. కానీ రెండు సంఘటనలు జరిగాయి.
సెమీస్‌లో నేను, ఎంజిలో మాథ్యూస్‌ గాయపడ్డాం. సెలెక్టర్లు చేసిన 3-4 మార్పులు రెగ్యులర్‌ జట్టులా అని పించలేదు. లక్ష్యఛేదనకు సీనియర్‌ ఆటగాళ్లు, సెలె క్టర్లు భయపడ్డారు. తొలుత బ్యాటింగ్‌ చేయా లనుకున్నారు. నా అనుభవం మాత్రం టీమిం డియా ఎంతటి లక్ష్యాన్నైనా ఛేదించగలిగేలా చూపింది. వాంఖడేలో మంచు ప్రభావం గురించి సంగక్కరతో చెప్పా. రిఫరీ పిచ్‌పై రసాయనాలు పిచికారీ చేయిస్తానని మాటిచ్చాడని దాంతో మంచు ప్రభావం ఉండకపోవచ్చన్నాడు. కానీ 15 ఓవర్లకే మంచు ముంచుకు రావడంతో మేమేమి చేయలేపోయాం. మ్యాచ్‌ ఫిక్సింగ్‌ వంటిదేమీ లేదని మురళీధరన్‌ వివరించారు.